கேள்வி: சோலோகா பற்றி நீங்கள் என்ன அறிந்துள்ளீர்கள்?
பதில்: File:Scythian comb.jpg தங்கச் சீப்பு, ஆண்டு கிமு 4-ஆம் நூற்றாண்டு, உக்ரைன்]] சோலோகா (Solokha) () உக்ரைன் நாட்டின் சப்போரியா மாகாணம் (உக்ரைன்) உள்ள கமியாங்கா-டினிப்ரோவ்ஸ்கா நகரத்த்திலிருந்து 18 கிலோ மீட்டர் தொலைவில், தினேப்பர் ஆறு இடது கரையில் அமைந்த தொல்லியல் ''புதைமேடு'' ஆகும். கிமு நான்காம் நூற்றாண்டு காலத்திய இத்தொல்லியல் மேடு 19 மீட்டர் உயரமும், 100 மீட்டர் விட்டம் கொண்டது. இப்புதைமேட்டின் நடுவில் சிதியர்கள் அரச குடும்பத்தவர்களின் கல்லறைகள் கொண்டது. காலப்போக்கில் பழமையான இத்தொல்லியல் மேட்டின் தொல்பொருட்கள் களவாடப்பட்டது. இருப்பினும் இப்புதைமேட்டில் சிதியர்கள் ஆட்சியாளர் மற்றும் இரண்டு குதிரைகளின் சிதிலங்கள் கண்டெடுக்கப்பட்டது. 1912-1913-ஆம் ஆண்டுகளில் நடைபெற்ற அகழாய்வில் மற்றொரு புதைகுழியில் தங்கத் தகடுகளால் மூடப்பட்ட ஆயுதங்கள் தரித்த ஆண் ஆட்சியாளரின் உடல் சிதிலங்கள், ஆட்சியாளரின் பணியாள் உடல் மற்றும் ஐந்து குதிரைகளின் உடல்களின் எச்சங்கள் கண்டுபிடிக்கப்பட்டது. மேலும் வெண்கலத்தால் ஆன தலைக்கவசம், தங்கத்தாலான உறையுடன் கூடிய வாள், வெண்கல நுனியுடன் கூடிய 80 வெள்ளி ஈட்டிகள் கண்டுபிடிக்கப்பட்டது. இப்புதைகுழியில் மூன்று போர் வீரர்களின் உருவங்களுடன் கூடிய தங்கத்தால் ஆன சீப்பு கண்டுபிடிக்கப்பட்டது. இந்த தங்கச் சீப்பு சிதியர்களின் கலை நயத்திற்கு எடுத்துக்காட்டாக உள்ளது.